**grb_3d_za_doc.gif**

**REPUBLIKA HRVATSKA  
KRAPINSKO-ZAGORSKA ŽUPANIJA**

**ŽUPAN**

KLASA:320-01/23-01/21

URBROJ:2140-06/07-23-2

Krapina, 27. veljače 2023.

Na temelju članka 21., Pravilnika II. za provedbu mjera razvoja poljoprivredne proizvodnje Krapinsko-zagorske županije za razdoblje 2021. – 2023. godine ,(„Službeni glasnik Krapinsko-zagorske županije“ br. 3/21.,1/22., 2/23.) te članka 32. Statuta Krapinsko-zagorske županije („Službeni glasnik Krapinsko-zagorske županije“ broj 13/01., 5/06., 14/09., 11/13., 26/13., 13/18., 5/20, 10/21 i 15/21-pročišćeni tekst) župan Krapinsko-zagorske županije raspisuje:

**NATJEČAJ**

**za razvoj poljoprivredne proizvodnje i promociju poljoprivrednih proizvoda na području Krapinsko-zagorske županije u 2023. godini**

1. **Predmet Natječaja je** podnošenje Zahtjeva za potporu poljoprivrednicima za promociju poljoprivrednih proizvoda proizvedenih na poljoprivrednim gospodarstvima na području Krapinsko-zagorske županije temeljem Pravilnika II. za provedbu mjera razvoja poljoprivredne proizvodnje Krapinsko-zagorske županije za razdoblje 2021. – 2023. godinu, („Službeni glasnik Krapinsko-zagorske županije“ br. 3/21., 1/22., 2/23.) koji je usklađen sa Uredbom Komisije (EU) br. 1407/2013 оd 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore ( SL L 352 od 24 . prosinca 2013) i Uredbom Komisije (EU) 2020/972 od 02. srpnja 2020. o izmijeni Uredbe (EU) br. 1407/2013 u pogledu njezina produljenja i o izmjeni Uredbe (EU) br. 651/2014. u pogledu njezina produljenja i odgovarajućih prilagodbi (SL L215/3, 07 srpnja 2020.) u daljnjem tekstu (Uredba 1407/2013).
2. **Prihvatljivi korisnici su**: poljoprivrednici upisani u Upisnike u Agenciji za plaćanja u poljoprivredi, ribarstvu i ruralnom razvoju Podružnice Krapinsko-zagorske županije sa sjedištem na području Krapinsko-zagorske županije.
3. **Uvjeti prihvatljivosti:**
4. Korisnici su poljoprivrednici upisani u Upisnik poljoprivrednika i/ili Upisnik obiteljskih poljoprivrednih gospodarstava u Agenciji za plaćanje u poljoprivredi, ribarstvu i ruralnom razvoju Podružnice Krapinsko-zagorske županije sa sjedištem na području Krapinsko-zagorske županije.
5. Korisnik mora vršiti preradu i/ili stavljanje na tržište jednog i/ili više poljoprivrednih proizvoda s Popisa poljoprivrednih proizvoda obuhvaćenih Dodatkom I. Ugovora o EU, uz iznimku proizvoda ribarstva i akvakulture obuhvaćenih Uredbom Vijeća (EZ) br. 104/2000.
6. Korisnik treba biti upisan u Upisnik poljoprivrednika i/ili Upisnik obiteljskih poljoprivrednih gospodarstava kao nositelj/odgovorna osoba.

c) Prihvatljive su aktivnosti koje su provedene nakon 01. siječnja tekuće godine.

d) Ulaganje mora biti u skladu s poljoprivrednom proizvodnjom koja se vrši na gospodarstvu.

e) Korisnik mora imati podmirene odnosno regulirane financijske obveze prema državnom

proračunu Republike Hrvatske.

f) Korisnik mora imati izvršene obveze temeljem Ugovora sklopljenih s Krapinsko-zagorskom

županijom u okviru provođenja Pravilnika I. za provedbu mjera razvoja poljoprivredne

proizvodnje Krapinsko-zagorske županije važećeg za prethodnu godinu i Pravilnika II. za

provedbu mjera razvoja poljoprivredne proizvodnje Krapinsko-zagorske županije važećeg

za prethodnu godinu.

g) Korisnik tijekom razdoblja od tri fiskalne godine nije ostvario iznos potpore veći od

200.000,00 eura sukladno Uredbi 1407/2013.

1. **Prihvatljiva aktivnost je**:

Nastup na tržištu koji obuhvaća sljedeće troškove:

1. trošak kotizacije za sajam/izložbu,
2. trošak promocije u sajmenom katalogu,
3. trošak najma i uređenja izložbeno-prodajnog prostora,
4. trošak kotizacije i trošak slanja uzorka na međunarodna i svjetska ocjenjivanja,
5. trošak pripreme i tiskanja etiketi, vizitki, promotivnih materijala, promotivnih letaka i brošura,
6. trošak pripreme i izrade bannera,
7. trošak izrade web-stranice,
8. trošak oglašavanja na društvenim mrežama, TV-u i radiostanicama,
9. trošak kupnje nacionalne staklenke za med.

Porez na dodanu vrijednost (PDV) nije prihvatljiv za financiranje kod korisnika koji je porezni obveznik upisan u registar obveznika PDV-a te ima pravo na odbitak PDV-a.

Troškovi nisu prihvatljivi ako je prijavljena aktivnost kupljena/izvršena od prodavatelja fizičkih i pravnih osoba koji su s prijaviteljem:

a) srodnici po krvi u prvoj ili pobočnoj liniji do četvrtog stupnja, srodnici po tazbini do drugog stupnja, bračni ili izvanbračni drug, bez obzira na to je li brak prestao, posvojitelj i posvojenik,

b) vlasnički i/ili upravljački povezani neovisno o udjelu vlasničkih, glasačkih ili upravljačkih prava,

c) te od pravne osobe čiji su osnivači/članovi/osobe ovlaštene za zastupanje srodnici po krvi u prvoj ili u pobočnoj liniji do četvrtog stupnja, srodnici po tazbini do drugog stupnja, bračni ili izvanbračni drug, bez obzira na to je li brak prestao, posvojitelj i posvojenik.

1. **Iznos i udio potpore**

Visina potpore po korisniku iznosi do 1.327,00 eura/9.998,28 kuna, a maksimalno do 60% od ukupno provedenih prihvatljivih aktivnosti.

Potpora se dodjeljuje za provedene prihvatljive aktivnosti navedene u Zahtjevu za potporu.

1. **Podnošenje Zahtjeva s osnovnom i dodatnom dokumentacijom**
2. **Osnovna dokumentacija**
3. Ispunjen, potpisan i ovjeren (ukoliko je primjenjivo) Zahtjev za potporu (Prilog I.),
4. Preslika Rješenja o upisu u Upisnik poljoprivrednika i/ili Upisnik obiteljskih poljoprivrednih gospodarstava i/ili Upisnik poljoprivrednih gospodarstava,
5. Program za sajam /izložbu (ukoliko je primjenjivo),
6. Primjerak oblikovanja i tiska etiketa, vizitke, vrećice…(ukoliko je primjenjivo),
7. Račun/Ugovor za sajam/izložbu, izradu web stranice, nacionalnu staklenku i sl., s dokazom o plaćanju,
8. Potvrda Porezne uprave iz koje je vidljivo da korisnik ima regulirane financijske obveze prema državnom proračunu ne starija od 30 dana na dan podnošenja Zahtjeva za potporu,
9. Dokaz o sustavu PDV-a korisnika, ne stariji od 30 dana od dana podnošenja Zahtjeva za potporu,
10. Preslika osobne iskaznice korisnika,
11. Potvrda banke o ŽIRO računu,
12. Izvadak iz obrtnog registra (obrti), izvadak iz registra nadležnog Trgovačkog suda (pravne osobe)
13. Ispunjen, potpisan i ovjeren (ukoliko je primjenjivo) Prilog V. Izjava o korištenim de minimis potporama 1407/2013,
14. Ispunjen, potpisan i ovjeren (ukoliko je primjenjivo) Prilog VI. Privola/suglasnost za objavu osobnih podataka.
15. **Popis dokumentacije kod kupnje nacionalne staklenke za med**
16. Preslika Godišnje dojave broja pčelinjih zajednica za 2023. godinu ili potvrda HPS,
17. Preslika Rješenja o upisu u Upisnik registriranih objekata u poslovanju s hranom životinjskog podrijetla.
18. **Dodatna dokumentacija**
19. Preslika Rješenja o upisu u Upisnik subjekata u ekološkoj proizvodnji (za gospodarstva koja se bave ekološkom proizvodnjom),
20. Potvrda o podacima evidentiranim u matičnoj evidenciji Hrvatskog zavoda za mirovinsko osiguranje ne starija od 30 dana (za poljoprivredna gospodarstva koja plaćaju obvezno mirovinsko osiguranje poljoprivrednika),
21. Važeća Potvrda o sukladnosti izdana od kontrolnog tijela (za proizvođače zaštičenih proizvoda).
22. **Način i uvjeti podnošenja Zahtjeva za potporu**

Zahtjevi za potporu podnose se na popunjenim službenim obrascima s utvrđenom obveznom dokumentacijom koja se prilaže uz Zahtjev za potporu. Obrasci s popisom obvezne dokumentacije u prilogu mogu se preuzeti u Upravnom odjelu za gospodarstvo, poljoprivredu, turizam, promet i komunalnu infrastrukturu ili na web stranici: http://www.kzz.hr (Natječaji i javni pozivi). Obrasci za prijavu na Natječaj ne smiju se ni na koji način mijenjati.

Zahtjev za potporu s obveznom dokumentacijom treba biti dostavljen isključivo putem pošte i to preporučeno u zatvorenoj omotnici na čijoj poleđini treba obavezno ispisati ime i prezime i adresu pošiljatelja, te istu dostaviti na adresu:

**KRAPINSKO-ZAGORSKA ŽUPANIJA,**

**Upravni odjel za gospodarstvo, poljoprivredu, turizam, promet i komunalnu infrastrukturu, Magistratska 1, 49 000 Krapina**

**s naznakom za**

**Natječaj za razvoj poljoprivredne proizvodnje i promociju poljoprivrednih proizvoda**

**na području Krapinsko-zagorske županije u 2023. godini**

**-NE OTVARATI-**

1. Detaljne upute o postupku obrade Zahtjeva za potporu i donošenju Odluke nalaze se u Pravilniku.
2. **Rok za podnošenje Zahtjeva**  je do 01. prosinca 2023. godine, odnosno do utroška osiguranih sredstava.

**ŽUPAN**

Željko Kolar

Dostaviti:

1. Upravni odjel za gospodarstvo, poljoprivredu, turizam, promet i komunalnu infrastrukturu,
2. Upravni odjel za poslove Županijske skupštine, za zbirku isprava,
3. Pismohrana, ovdje.